Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 219

21. Ilyen helyzetek jellemzõen akkor keletkeznek, amikor a vállalkozások egy termékbõl a legkülönfélébb minõségeket vagy típusokat forgalmazzák. Még akkor is, ha egy adott végsõ fogyasztó vagy fogyasztói csoport számára a különbözõ minõségek nem helyettesíthetõek egymással, a különbözõ minõségek egy termékpiacra csoportosulnak, feltéve, hogy a szállítók többsége a különbözõ minõségeket azonnal és a költségeinek az említett jelentõs növekedése nélkül képes kínálni és értékesíteni. Ilyen esetekben az érintett termékpiac magában foglalja mindazokat a termékeket, amelyek a kereslet és a kínálat oldaláról nézve egymás helyettesítõi, és ezeknek a termékeknek az aktuális forgalmát összegzik, hogy megkapják a piac teljes értékét vagy terjedelmét. Ugyanilyen meggondolás vezethet a különbözõ földrajzi területek csoportosításához.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes